17. 9. 94 De Europæiske Fællesskabers Tidende Nr. L 242/5 KOMMISSIONENS FORORDNING (EF) Nr. 2248/94 af 16. september 1994 om indførelse af efterfølgende fællesskabstilsyn med importen af visse stålkabler med oprindelse i alle tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 518/94 af 7. marts 1994 om den fælles importordning og om ophævelse af Rådets forordning (EØF) nr. 288/82()), særlig artikel 9, stk. 2, under henvisning til Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande og ophævelse af Rådets forordning (EØF) nr. 1765/82, (EØF) nr. 1766/82 og (EØF) nr. 3420/83 ?, ændret ved forordning (EF) nr. 1921/94 (?), særlig artikel 9, efter høring i de udvalg, der er nedsat ved ovennævnte forordninger, og ud fra følgende betragtninger : Det fremgår af oplysninger meddelt af Danmark, at importen til Fællesskabet af snoet tråd, kabler, tovværk, flettede bånd, stropper og andre lignende varer, af jern og stål, (undtagen isoleret tråd til elektrisk brug) henhørende under KN-kode 7312 1091, 7312 10 95 og 7312 10 99 med oprindelse i tredjelande er steget siden 1991 og finder sted på betingelser, som skaber vanskeligheder for fællesskabsproducenterne af de pågældende produkter ; de foreliggende tal for 1993 synes at bekræfte denne stigende tendens; de priser, hvortil importen finder sted, er væsentligt lavere end fællesskabsindustriens kostpriser ; situationen for fællesskabsindustriens tilsvarende eller direkte konkurrerende produkter er blevet forringet siden 1991, således som det fremgår af udviklingen i følgende økonomiske indikatorer : — produktionen faldt fra 215 395 tons i 1991 til 193 846 tons i 1992, til 173 715 tons i 1993 og vil efter de seneste vurderinger falde til 159 900 tons i 1994; — fællesskabsindustriens kapacitetsudnyttelse er faldet kraftigt med ca. 30 % mellem 1991 og 1994; — antallet af de direkte dermed forbundne arbejdspladser er faldet med 28 % mellem 1990 og 1993 og med 9% fra 1992 til 1993, svarende til et fald i sidstnævnte periode fra 4 662 til 4 235 arbejdspladser ; under disse omstændigheder bør der træffes foranstaltnin- ger, således at der hurtigst muligt foreligger præcise og hurtige oplysninger om udviklingen i importen af de pågældende produkter til Fællesskabet ; der bør derfor indføres efterfølgende fællesskabstilsyn med denne import — UDSTEDT FØLGENDE FORORDNING : Artikel 1 Fra den 1. oktober 1994 underkastes importen til Fælles- skabet af snoet tråd, kabler, tovværk, flettede bånd, stropper og andre lignende varer, af jern og stål, (undtagen isoleret tråd til elektrisk brug) med oprindelse i tredje- lande og henhørende under KN-kode 73121091, 7312 10 95 og 7312 10 99 efterfølgende fællesskabstilsyn. Artikel 2 Medlemsstaterne meddeler —for +> hver — måned Kommissionen resultaterne af tilsynet med angivelse af mængder og værdi af importen, beregnet på grundlag af cif-priser, opdelt efter kode i den kombinerede nomen- klatur og oprindelsesland ; meddelelse skal ske senest den tiende dag i den anden måned efter den pågældende måned. : Artikel 3 Denne forordning træder i kraft på dagen for offentliggø- telsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 16. september 1994. () EFT nr. L 67 af 10. 3. 1994, s. 77. () EFT nr. L 67 af 10. 3. 1994, s. 89. () EFT nr. L 198 af 30. 7. 1994, s. 1. På Kommissionens vegne Leon BRITTAN Medlem af Kommissionen